《挽邵青溪二章 其一》
宋代·何梦桂

尊酒生刍吊旧游，白髭老泪故山秋。百年勋业黄粱枕，一代文章白玉楼。

豪杰彫零天地老，山河牢落古今愁。行人不歃青溪水，付与閒翁对白鸥。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。